# DOM KULTURE NOVA GRADIŠKA

Relkovićeva ulica broj 4

35 400 Nova Gradiška

OIB: 94807866827

KLASA: 007-06/24-01/01

URBROJ: 2178/15-380-02/01-24-2

Nova Gradiška, 15. 7. 2024.

Temeljem članaka 40. i 41. Zakona o ustanovama (NN 127/19, 151/22), članaka 40. i 41. Zakona o kulturnim vijećima i financiranju javnih potreba u kulturi (NN 83/22) i članka 34. i 37. Statuta Doma kulture Nova Gradiška, Upravno vijeće Doma kulture Nova Gradiška donosi

**ODLUKU**

o raspisivanju natječaja za RAVNATELJA/ICU

Doma kulture Nova Gradiška

Za ravnatelja/icu može biti imenovana osoba koja mora ispunjavati slijedeće uvjete:

- hrvatsko državljanstvo

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju ("Narodne novine", broj 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15 i 131/17) društveno-humanističkog ili umjetničkog smjera (VSS)

- najmanje 5 (pet) godina rada na rukovodećim poslovima u kulturnoj djelatnosti

- stručne radne i organizacijske sposobnosti

Na natječaj se mogu javiti osobe oba spola. Izrazi upotrijebljeni u ovom javnom natječaju, a koji imaju rodno značenje, odnose se jednako na muški i ženski rod, bez obzira na to u kojem su rodu navedeni.

Ravnatelj/ica se imenuje na temelju predloženog četverogodišnjeg programa rada.

Ravnatelja/icu imenuje Gradsko vijeće Grada Nova Gradiška na prijedlog Upravnog vijeća Doma kulture Nova Gradiška na vrijeme od 4 (četiri) godine.

Prijava mora sadržavati ime i prezime kandidata/inje, adresu prebivališta, broj telefona/mobitela i e-mail adresu te naznaku kako je riječ o prijavi na predmetni Natječaj, popis priloga/dokaza uz prijavu te potpis kandidata/inje.

Uz vlastoručnu potpisanu prijavu na Natječaj, kandidati/kinje su dužni priložiti sljedeće dokaze o ispunjavanju uvjeta:

- životopis,

- dokaz o hrvatskom državljanstvu (preslik domovnice ili osobne iskaznice),

- dokaz o stečenoj stručnoj spremi odgovarajućeg smjera (preslika diplome ili potvrde

visokoškolske ustanove o stečenoj stručnoj spremi),

- potvrdu/uvjerenje/elektronički zapis izdan od Hrvatskog zavoda za mirovinsko osiguranje

kao dokaz o ukupnom radnom iskustvu,

- dokaz o radnom iskustvu ostvarenom na odgovarajućim poslovima u trajanju od najmanje 5

(pet) godina koji sadrži vrstu poslova koju je kandidat/kinja obavljao/la, vrstu stručne

spreme tih poslova i razdoblje u kojem je obavljao te poslove (preslika ugovora, rješenja li

potvrde poslodavca), a koji su evidentirani u elektroničkom zapisu/potvrdi/uvjerenju

Hrvatskog zavoda za mirovinsko osiguranje,

- uvjerenje da se protiv kandidata ne vodi istražni ili kazneni postupak, ne starije od 6 mjeseci,

- vlastoručno potpisanu izjavu kandidata/inje kojom potvrđuje da mu/ joj: nije sudskom odlukom zabranjeno obavljanje dužnosti i poslova ravnatelja, nije izrečena mjera koja ima za pravnu posljedicu nemogućnost obavljanja dužnosti i poslova ravnatelja, nije osuđena za kaznena djela zbog kojih prema odredbama Kaznenog zakona ne može obavljati dužnost i poslove ravnatelja, te nema drugih zapreka za obavljanje dužnosti ravnatelja utvrđenih zakonom.

- prijedlog četverogodišnjeg programa rada Doma kulture

Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na javni natječaj pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate/kinje samo pod jednakim uvjetima.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23) dužna je, osim dokaza o ispunjavanju traženih uvjeta natječaja, dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske:

<https://branitelji.gov.hr/zaposljavanje-843/843> .

Osoba koja se pozvala na pravo prednosti pri zapošljavanju na temelju Zakona o civilnim stradalnicima iz Domovinskog rata (Narodne novine broj 84/21) dužna je, osim dokaza o ispunjavanju traženih uvjeta natječaja, dostaviti sve dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske:

<https://branitelji.gov.hr/zaposljavanje-u-drzavnoj-sluzbi/843>.

Osoba koja se poziva na pravo prednosti pri zapošljavanju u skladu s člankom 48.f. Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je, osim dokaza o ispunjavanju traženih uvjeta, priložiti i rješenje ili potvrdu o priznatom pravu.

Osoba koja se pozvala na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), dužna je, osim dokaza o ispunjavanju traženih uvjeta natječaja, dostaviti i dokaz o invaliditetu, s tim da se pod tim dokazom smatraju javne isprave o invaliditetu na temelju kojih se osoba može upisati u očevidnik osoba s invaliditetom iz članka 13. toga Zakona.

Prijavom na natječaj prijavitelji su izričito suglasni da Dom kulture Nova Gradiška može prikupljati, koristiti i dalje obrađivati podatke u svrhu provođenja natječajne procedure, sukladno zakonskim odredbama.

Prijave s dokazima o ispunjenim uvjetima podnose se u roku 8 dana od dana objave Natječaja u Narodnim novinama i mrežnim stranicama ustanove na adresu:

Dom kulture Nova Gradiška

Relkovićeva ulica 4

35 400 Nova Gradiška

S naznakom: "Upravno vijeće - Natječaj za ravnatelja/icu Doma kuture Nova Gradiška"

Nepotpune i nepravovremene prijave neće se razmatrati.

O rezultatima Natječaja kandidati/-inje će biti obaviješteni pisanim putem u zakonom propisanom roku.

UPRAVNO VIJEĆE DOMA KULTURE NOVA GRADIŠKA

Predsjednica Upravnog vijeća:

Jelena Kovre, mag. educ. art.